stanford-oval/wikipedia huggingface dataset:
Boudicca
Elämäkerta > Watling Streetin taistelu

Paulinius oli saanut koottua joukkoihinsa noin 11 000 sotilasta ja houkuteltua Boudiccan kohtaamaan omat joukkonsa haluamallaan taistelukentällä hävittämällä brittien pyhättöjä nykyisen Midlandsin alueella. Lopullisen taistelun tarkempaa paikkaa ei tunneta. Joskus taistelupaikan on arveltu olleen nykyään Watling Streetinä tunnetun roomalaisen tien varrella. Osapuolten yhteenotto tunnetaankin nimellä Watling Streetin taistelu.
Roomalaiset asettuivat jyrkkäreunaiseen solaan, joka turvasi heidän selustansa ja toisaalta esti perääntymisen. Heidän takanaan oli tiheä metsä. Britit saapuivat taistelukentälle sekalaisena eri paikallisten päällikköjen johtamina ryhminä. Boudiccan johtamiin joukkoihin kuului roomalaisten lähteiden mukaan 230 000 soturia, mutta luku lienee liioiteltu. Roomalaisten lähteiden mukaan Boudicca kierteli eri ryhmien parissa sotavaunuissaan kahden tyttärensä kanssa. Tacituksen mukaan Boudicca rukoili jumalatar Andrastelta voittoa ja jossain vaiheessa hän vapautti jäniksen, jonka juoksusta britit ennustivat taistelun päättyvän suotuisasti. Jäniksillä oli uskonnollinen merkitys briteille.
Taistelu alkoi ilmeisesti roomalaisten heittäessä brittejä kohti pilum-heittokeihäitä, minkä jälkeen he rynnäköivät brittejä kohti. Brittien ylivoiman takia he jäivät nopeasti piiritetyiksi, mutta heidän onnistui kuitenkin työntää brittien massaa taaksepäin. Lähitaistelussa yhteen puristuneessa massassa roomalaiset saattoivat pistää miekoillaan, kun taas britit olisivat tarvinneet tilaa pitkien keihäidensä ja suurien miekkojensa tehokkaaseen käyttöön. Taistelu oli brittien kannalta katastrofaalinen, sillä siinä kaatui roomalaisten mukaan 80 000 brittisoturia ja vain 400 roomalaista. Boudicca selviytyi taistelusta ja palasi sen jälkeen ikeenien kotiseuduille, jossa hän eri lähteiden mukaan joko teki itsemurhan myrkyllä tai kuoli sairauteen vuonna 60 tai 61.
Kuoleman jälkeen

Cassius Dio kertoo brittien järjestäneen Boudicalle juhlavat hautajaiset. Boudiccan tyttärien kohtaloa ei tunneta. Saavuttuaan ikeenien maille roomalaiset alkoivat tuhota sitä ja surmata sen asukkaita. Roomalaisten lopullinen tavoite oli kuitenkin rauhallinen ja veroja maksava valtakunnan osa ja niinpä kuvernööri Paulinius korvattiin toisella ja aluetta alettiin jälleenrakentaa.
Boudiccan tarina jäi pitkäksi aikaa unohduksiin. Britannian roomalaiskauden jälkeen elänyt historioitsija Gildas tunsi kapinan tarinan, mutta hän suhtautui siihen kielteisesti. Boudiccaa ei mainita teoksessa Historia Brittonum eikä Beda Venerabiliksen tai Geoffrey Monmouthilaisen kirjoituksissa. Boudiccan tarinasta tuli Britanniassa tunnettu jälleen vasta 1800-luvulla. Tuolloin hallitsijana oli jälleen nainen, kuningatar Viktoria, jonka nimi tarkoitti voittoa samaan tapaan, kuin nimi Boudicca. Nykyisin Boudiccan toteuttamat surmat jätetään usein huomiotta ja hänen patsaansa on pystytetty hänen aikanaan tuhoamaansa kaupunkiin Lontooseen Thamesjoen varrelle.
Boudiccan haudan väitettiin pitkään sijaitsevan Lontoon King’s Crossin rautatieaseman laituri 10:n alla, mutta myytti on sittemmin todettu vääräksi.
Ikeenien alueet kartalla.
Boudicca vuoiden 1860 painoksessa David Humen teoksesta The History of England.
Boudiccan patsas Lontoossa.
Fjodor Stravinski

Fjodor Stravinski myllärinä Aleksander Dargomyžskin oopperassa Rusalka
Fjodor Ignatijevitš Stravinski (ven. Фёдор Игнатиевич Стравинский, 20. kesäkuuta (J: 8. kesäkuuta) 1843 – 4. joulukuuta (J: 21. marraskuuta) 1902) oli venäläis-ukrainalainen näyttelijä. Hän oli säveltäjä Igor Stravinskyn isä. Stravinski aloitti esiintymisen aluksi Kiovassa, kunnes muutti Pietariin ja meni Mariinski-teatteriin, jossa oli 26 vuotta vuodesta 1876 vuoteen 1902. Osip Petrov oli Stravinskin opettaja. Stravinski on haudattu Novodevitšin hautausmaalle Pietariin.[lähde? ]
Gai-Jin

| Gai-Jin |
| --- | --- |
Kirjailija:  James Clavell
Kieli:  englanti
Genre:  historiallinen kertomakirjallisuus
Kustantaja:  Dell Publishing
Julkaistu:  Kesäkuu 1993
Sarja: Aasia-saaga
Edeltävä:  Tai-Pan
Seuraava:  Kuningasrotta
Löydä lisää kirjojaKirjallisuuden teemasivulta
Gai-Jin on James Clavellin kirjoittama romaani, joka julkaistiin kesäkuussa 1993. Se on kronologisesti Clavellin Aasia-saagan kolmas osa, vaikka onkin julkaistu kirjoista viimeisenä. Romaani sijoittuu 20 vuotta Tai-Panin jälkeiseen aikaan, eli vuoteen 1862, ja kertoo Malcom Struanin edesottamuksista Japanissa. Kirjan tarina keskittyy erityisesti Japanin tuolloiseen poliittiseen tilanteeseen sekä länsimaalaisten kokemaan vastustukseen maassa. Se perustuu löyhästi Namamugin välikohtaukseen.
Georg Nicolai Achen

Mary Steen: Georg Achen
Georg Nicolai Achen (1860–1912) oli tanskalainen taidemaalari. Hän sai ensi opetuksensa Niels Christian Kierkegaardilta sekä 1877–1883 Kööpenhaminan taideakatemiassa ja opiskeli parisen vuotta myös Peder Severin Krøyerin johdolla. Asetettuaan vuodesta 1882 näytteille useita maisemia ja henkilömaalauksia hän sai 1889 Pariisin salongin kunniamaininnan teoksestaan Sairaita P. Helenan haudalla sekä 1890 Taideakatemian myöntämän Udstillingsmedaillenin eräästä muotokuvasta. Muotokuvamaalarina Achen oli myöhemminkin suosittu sekä kotimaassaan että ulkomailla hienon muoto- ja värikäsittelynsä vuoksi.
Aiheesta muualla

Kuvia tai muita tiedostoja aiheesta Georg Nicolai Achen Wikimedia Commonsissa
Bluesman

| Bluesman Rolf Wikström |
| --- | --- | --- |

Studioalbumin tiedot
 Äänitetty : tammikuu 1983, MNW-studio, Tukholma, Ruotsi
 Julkaistu: 1983
 Tuottaja(t): Rolf Wikström, Bengt Göran Staaf ja Ali Lundbohm
 Tyylilaji: blues
 Kesto: 36.51 65:01 (1990)
 Levy-yhtiö: MNW (MNWP 125)
Muut kannet
 Vuoden 1990 painos
Rolf Wikströmin muut julkaisut
| Magaza Stomp 1981 | Bluesman 1983 | Bortom synd och skam 1984 |
Bluesman on ruotsalaisen blueskitaristi-laulajan Rolf Wikströmin kahdeksas albumi, joka julkaistiin vuonna 1983 levymerkillä MNW. Levy julkaistiin uudelleen vuonna 1990 bonuskappalein.
Kappaleet

Kaikki kappaleet kirjoittanut Rolf Wikström, ellei toisin mainita.
Kappaleet > A-puoli

Bluesman – 5.35
Vargen är död – 4.24
När jag ramla' och slog mig – 3.43
Natten faller – 4.37
Kappaleet > B-puoli

Jorden är ett dårhus (Danger Zone) – 4.30 (säv. Percy Mayfield, san. Wikström)
Sluta upp att ge mig skulden – 5.05
Bedragen och besviken (Double Trouble) – 3.29 (säv. Otis Rush, san. Wikström)
Fallna ängla – 5.28
Kappaleet > Vuoden 1990 painos

62-års Amazon – 2.57
Lathund – 4.02
Allihop – 3.25
Honungsbi – 3.13 (säv. Eddie Schuler, san. Wikström)
Livet är ett gapskratt – 5.13
Som vattnet flyter i floden – 9.20
Kokoonpano

Rolf Wikström – kitara, laulu
Ulf Adåker – trumpetti
Christer Eklund – tenorisaksofoni
Björn Hamrin – huuliharppu
Kristoffer Hansén – basso
Thomas Jutterström – urut
Ali Lundbohm – rummut
Lasse Olofsson – piano
Johan Stengård – baritonisaksofoni (kappale Allihop)
Olof Sjögren – basso (kappaleet: Livet är ett gapskratt, Som vattnet flyter i floden)
Håkan Johansson – grand piano urut (kappaleet: Livet är ett gapskratt, Som vattnet flyter i floden)
Aiheesta muualla

Bluesman discogs.com -sivustolla
Fuerte (1727)

| Fuerte |
| --- | --- |

Aluksen vaiheet
Rakentaja:  Real Astillero, Havanna
Laskettu vesille:  1727
Palveluskäyttöön:  1. syyskuuta 1728
Loppuvaihe:  myyty 1759
Tekniset tiedot
Pituus:  41,45 m (köli)
Leveys:  13,41 m
Syväys:  6,55 m
Aseistus
Aseistus:  alempi tykkikansi: 24 × 18 naulan tykkiä ylempi tykkikansi: 26 × 12 naulan tykkiä puoli- ja etukansi: 10 × 6 naulan tykkiä
Fuerte (Nuestra Señora de Guadalupe) oli Espanjan laivaston vuonna 1727 vesille laskettu kaksikantinen 60-tykkinen Fuerte-luokan linjalaiva.
Valmistus

Alus tilattiin Havannasta. Alus laskettiin vesille 1727 ja otettiin palvelukseen 1. syyskuuta 1728.
Gennadi

Gennadi voi viitata seuraaviin:
Gennadi, etunimi
Gennádi, kylä Ródoksen saarella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gennadi”, voi hakea sivunnimihaulla, laajalla sivunnimihaulla tai tekstihaulla.
Funeral Song (The Resurrection)

| ”Funeral Song (The Resurrection)” The Rasmus |
| --- | --- | --- |

Singlen tiedot
 Albumilta: Dead Letters
 Julkaistu: helmikuu 2004
 Tuottaja(t): Mikael Nord Andersson ja Martin Hansen
 Tyylilaji: alternative rock
 Kesto: 07.17
 Levy-yhtiö: Playground Music
The Rasmuksen muut singlet
| ”First Day of My Life” 2003 | ”Funeral Song (The Resurrection)” 2004 | ”Guilty” 2004 |
Funeral Song (The Resurrection) on suomalaisen rockyhtyeen The Rasmuksen single. Se on järjestyksessään neljäs singleirroitus Dead Letters -albumilta. Single julkaistiin helmikuussa 2004, se oli korkeimmillaan Suomen virallisella singlelistalla sijalla kaksi ja pysyi siellä seitsemän viikkoa.
Funeral Song nauhoitettiin Nord Studiosilla, kuten koko Dead Letters -albumi. Kappaleesta tehtiin uusi miksaus singleä varten. Sen tuottajina toimivat Mikael Nord Andersson ja Martin Hansen, jotka tuottivat niin Dead Lettersin kuin aiemman Into-albumin että seuraavan albumin, Hide from the Suninkin. Lisäksi singleltä löytyy ennen julkaisematon bonuskappale If You Ever, jonka oli tarkoitus alun perin tulla Dead Lettersille, mutta pudotettiin kappaleiden joukosta.
Video

Funeral Songille tehtiin video Tukholmassa. Sen ohjasivat usean The Rasmuksen videon ohjanneet Niclas Fronda ja Frederik Löfberg. Videoa varten Tukholman Brommasta pysäytettiin liikenteeltä kadunpätkä, ja tekosadetta tekemään saatiin palokunta, joka ruiskutti talojen katoilta vettä alas kadulle. Yhtyeen laulaja Lauri Ylönen kävelee sateessa sateenvarjoja kantavien ihmisten edessä. Hänen avatessaan takkinsa sen alta lentää pois korppeja. Yhtyeen muita jäseniä ei näytetä videossa. Videon loppupuolella Lauri saapuu kolaripaikalle, jossa hän polvistuu loukaantuneen naisen äärelle. Funeral Songin video on The Rasmuksen synkkämielisin video ja sai Mtv's Emma Gaala award -palkinnon parhaasta videosta.
Singlen kappaleet

Funeral Song (The Resurrection) (3'23)
If You Ever (3'54)
Funeral Curses

| Funeral Curses Sargeist |
| --- | --- | --- |

Kokoelmalevyn tiedot
 Julkaistu: 1. syyskuuta 2005
 Formaatti: MCD
 Tyylilaji: black metal
 Kesto: 31.48
 Levy-yhtiö: Adversary Productions
Sargeistin muut julkaisut
| Satanic Black Devotion 2003 | Funeral Curses 2005 | Disciple of the Heinous Path 2005 |
Funeral Curses on suomalaisen black metal -yhtye Sargeistin kokoelma-albumi. Se julkaistiin vuonna 2005 levymerkillä Adversary Productions.
Kappaleet

The Rebirth of a Cursed Existence – 5.45
Sinister Glow of the Funeral Torches – 5.29
Reaping with Curse and Plague – 5.10
Cursed Be the Flesh I Have Spared – 4.26
Vorax Obscurum – 3.56
Wraith Messiah – 7.02
Aiheesta muualla

Albumi Funeral Curses Encyclopaedia Metallum -sivustolla (englanniksi)
Funeral Curses discogs.com -sivustolla
Gennadi Barabtarlo

Gennadi Barabtarlo, myös Gennady tai Genny Barabtarlo (15. helmikuuta 1949 Moskova, Neuvostoliitto – 24. helmikuuta 2019 Columbia, Missouri, Yhdysvallat) oli yhdysvaltalainen professori. Hän työskenteli Missourin yliopistossa. Barabtarlo perehtyi Vladimir Nabokovin tuotantoon ja oli kansainvälisesti arvostettu Nabokov-tutkija.
Barabtarlo suunnitteli alkujaan fyysikon uraa, mutta kiinnostui kirjallisuudesta ja aloitti opinnot Moskovan yliopistossa. Hän keskittyi Boris Pasternakiin. Hän muutti Neuvostoliitosta 1979 ja asettui perheineen Yhdysvaltoihin. Hän sai filosofian tohtorin arvon 1984 Illinoisin yliopistosta. Väitöskirjan aiheena oli Nabokovin Pnin.
Girardi

Girardi on muun muassa seuraavien henkilöiden sukunimi:
Agenor Girardi (1952–2018), brasilialainen katolinen piispa
Alexander Girardi (1850–1918), itävaltalainen näyttelijä ja laulaja
Daniel "Dan" Girardi (s. 1985), kanadalainen jääkiekkopuolustaja
Vittorino Girardi (s. 1938), italialaissyntyinen roomalaiskatolinen piispa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gir-Somnathin piirikunta

Gir-Somnathin piirikunta (gudžaratiksi ગીર સોમનાથ જિલ્લો, Gīra Somanātha jillo) on yksi Intian Gujaratin osavaltion 33 piirikunnasta. Piirikunta rajautuu pohjoisesta Junagadhin ja Amrelin piirikuntiin ja etelästä Arabianmereen. Daman ja Diun territorioon kuuluva Diun saari on Gir-Somnathin edustalla.
Gir-Somnathista tuli oma piirikuntansa elokuussa 2013. Ennen sitä alue oli osa Junagadhin piirikuntaa.
Hindujen pyhiinvaelluskohde Somnathin temppeli.
Frédéric Bazille

Frédéric Bazille (1867).
Jean Frédéric Bazille (6. joulukuuta 1841 Montpellier, Hérault – 28. marraskuuta 1870 Beaune-la-Rolande, Loiret) oli ranskalainen impressionistitaidemaalari.
Bazille syntyi Montpellier’ssa keskiluokan protestanttiseen perheeseen. Hän kiinnostui kuvataiteesta Eugène Delacroix’n töiden myötä, mutta opiskeli alun perin lääketiedettä. Hän omistautui täysipäiväiselle maalaamiselle vuodesta 1864 alkaen.
Bazillen läheisiä ystäviä olivat Claude Monet, Alfred Sisley ja Édouard Manet. Hänen tunnetuimpien teostensa joukkoon lukeutuu Réunion de famille (1868–1869). Taiteilija kaatui 28-vuotiaana Ranskan–Preussin sodassa.
Aiheesta muualla

Kuvia tai muita tiedostoja aiheesta Frédéric Bazille Wikimedia Commonsissa
Boy Story

| Boy Story |
| --- | --- |

 Busking huhtikuussa 2019
Tiedot
Toiminnassa:  2017-– 
Tyylilaji:  C-pop, Mandopop, hip hop
Kotipaikka:  Kiina
Jäsenet:  Hanyu   Zihao   Xin Long   Zeyu   Ming Rui   Shuyang  
Levy-yhtiö:  JYP Entertainment, Tencent
Aiheesta muualla
Kotisivut
Infobox OKNimi-testi OK: 
Boy Story (kiin.: 男孩的故事) on kiinalainen hip-hop-yhtye, jonka perustivat JYP Entertainment ja Tencent vuonna 2017. Yhtye koostuu kuudesta jäsenestä, jotka ovat Hanyu, Zihao, Xin Long, Zeyu, Ming Rui ja Shuyang. Boy Story julkaisi ensimmäisen singlensä ”How Old R U” syyskuussa 2017. Boy Story julkaisi ensimmäisen EP:nsä Enough syyskuussa 2018.
Historia > Ennen uran alkua

Syyskuusta 2017 lähtien "Real! Project" Special Plan julkaistiin neljällä singlellä viralliseen debyyttiin syyskuussa 2018. Ensimmäinen single oli "How Old R U". Toinen single oli "Can't Stop", joka julkaistiin 15. joulukuuta 2017, ja kolmas single oli "Jump Up", joka julkaistiin 30. maaliskuuta 2018. Viimeisen singlen ennen debyyttinsä tuotti JYP:n perustaja. Viihde, Park Jin-young Kappale "Handz Up" julkaistiin 12. kesäkuuta 2018.
Historia > 2018 - läsnä: debyytti riittävästi

Boy Story aloitti virallisen debyytinsä 21. syyskuuta 2018 heidän ensimmäisellä minialbumillaan Enough, joka sisälsi kaikki debyyttiä edeltävät singlet ja debyytti kappaleen "Enough". Ryhmä julkaisi 21. lokakuuta 2018 "Stay Magical" (奇妙 里). Seuraavana kuukautena Boy Story suoritti kappaleen "For U", joka oli omistettu BOSS: lle (fandom). Boy Story julkaisi paluunsa 29. maaliskuuta 2019 kappaleella "Oh My Gosh", jota seurasi toinen paluu 26. heinäkuuta 2019 "Too Busy" -tapahtumassa yhteistyössä Jackson Wang kanssa. Boy Story julkaisi 6. tammikuuta toisen minialbuminsa "I = U = WE 序".
Jäsenet

| Taiteilijanimi> Romanisointitapa | Taiteilijanimi> Kiina | Syntymänimi> Romanisointitapa | Syntymänimi> Kiina | Nimimerkki | Syntymäaika | Syntymäpaikka | Asento |
| --- | --- | --- | --- | --- | --- | --- | --- |
| Hanyu | 涵予 | Jia Hanyu | 贾涵予 | Jia Bao | 20. toukokuuta 2004 | Henan, Kiina | Johtaja, pää räppari, tanssija, satunnainen vokalisti. |
| Zihao | 梓豪 | Li Zihao | 李梓豪 | Qi Qi | 22. lokakuuta 2004 | Tianjin, Kiina | Räppari, tanssija, satunnainen vokalisti. |
| Xin Long | 鑫隆 | He Xinlong | 贺鑫隆 | Long Long | 11. maaliskuuta 2005 | Taiyuan, Shanxi, Kiina | Räppari, päätanssija, satunnainen vokalisti. |
| Zeyu | 泽宇 | Yu Zeyu | 于泽宇 | Xiao yu, Yu Yu | 24. joulukuuta 2005 | Tianjin, Kiina | Johtava vokalisti, tanssija, satunnainen räppari, visuaalinen. |
| Ming Rui | 明睿 | Gou Mingrui | 苟明睿 | Gou Gou | 28. elokuuta 2006 | Chengdu, Sichuan, Kiina | Laulaja, tanssija, satunnainen räppari. |
| Shuyang | 书漾 | Ren Shuyang | 任书漾 | Yang Yang | 24. huhtikuuta 2007 | Pingyao, Shanxi, Kiina | Laulaja, tanssija, räppari, maknae. |
Diskografia

| Otsikko | Albumin tiedot | Lauluja |
| --- | --- | --- |
| Enough |  Käynnistäminen : 21. syyskuuta 2018  Leima: JYP Entertainment  Kiltti: CD, digitaalinen lataus |  How Old RU  Can’t Stop  Jump Up  Handz Up  Enough |
| I=U=WE : 序 |  Käynnistäminen: 6. tammikuuta 2020  Leima: JYP Entertainment  Kiltti : CD, digitaalinen lataus |  Intro : Boy Story  If  Energy  Xu, Gao Bai  Outro : Bi Ci |
Lauluja
| Otsikko | Vuosi | Asento Billboard Kiina | Albumi | Ref>  |
| --- | --- | --- | --- | --- |
| "How Old R U" | 2017 | 8 | Enough |  |
| "Can't Stop" | 2017 | 7 | Enough |  |
| "JUMP UP" | 2018 | 2 | Enough |  |
| "Handz Up" | 2018 | 30 | Enough |  |
| "Enough" | 2018 | 8 | Enough |  |
| "奇妙 里 (Stay Magical)" | 2018 | — | Laulu |  |
| "For U" | 2018 | 15 | Laulu |  |
| "Oh My Gosh" | 2019 | — | Laulu |  |
| "Too busy" | 2019 | — | Too Busy |  |
Diskografia > M/V

| Otsikko | Vuosi |
| --- | --- |
How Old R U: 2017
Can't Stop: 2017
JUMP UP: 2018
Handz Up: 2018
Enough: 2018
奇妙里(Stay Magical): 2018
For U: 2018
Oh My Gosh: 2019
Too Busy: 2019
如果 (Ru Guo)- if: 2020
序 告白 (Xu Gao Bai): 2020
Gennadi Bezzubenkov

Gennadi Bezzubenkov (ven. Геннадий Беззубенков) on venäläinen basso. Hän valmistui Leningradin Rimski-Korsakovin valtionkonservatoriosta vuonna 1979 ja on ollut solistina Mariinski-teatterissa vuodesta 1989. Hänen ohjelmistoonsa on kuulunut yli 60 roolia. Hänen konserttorepertuaariinsa kuuluvat esimerkiksi Mozartin ja Verdin requiemit sekä Beethovenin 9. sinfonia. Bezzubenkovin saamiin palkintoihin ja tunnustuksiin lukeutuu Venäjän kansantaiteilijan arvo.
Bezzubenkov on kiertänyt Mariinskin kanssa eri maissa. Lisäksi hän on vieraillut muun muassa Covent Gardenissa ja Metropolitan-oopperassa. Kapellimestareita, joiden kanssa hän on työskennellyt, ovat olleet Valeri Gergijev, James Levine, Juri Temirkanov, Jevgeni Svetlanov, Mariss Jansons ja Gintaras Rinkevičius.
Geráneia

Geráneia-vuori.
| --- | --- |
Tyyppi:  vuoristo 
Sijainti:  Korinthia, Peloponnesos ja Länsi-Attika, Attika, Kreikka
Korkeus merenpinnasta:  1 351 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Geráneia (kreik. Γεράνεια) on vuori ja vuorijono Korinthian ja Länsi-Attikan rajalla Kreikassa. Sen korkeus on 1 351 metriä (joissakin lähteissä 1 369 metriä), pituus itä-länsisuunnassa noin 30 kilometriä ja leveys pohjois-eteläsuunnassa noin 5–10 kilometriä.
Geráneia-vuoren alue kuuluu Loutráki-Perachóra-Ágioi Theódoroin ja Mégaran kuntiin. Vuoren itäpuolella sijaitsevat Patéras-vuori ja Mégaran kaupunki, länsipuolella Loutrákin kaupunki ja lounaispuolella Korintin kannaksen kapeimmat kohdat.
Geráneian korkeimman huipun nimi on Makryplági (Μακρυπλάγι). Vuori on suojeltu Natura 2000 -alueena, jonka pinta-ala on 6 987 hehtaaria. Sen rikkaaseen kasvilajistoon kuuluu 950 eri lajia. Eteläosassaan vuori laskee Saroninlahteen jyrkkänä kalliorinteenä, joka tunnetaan nykyisin nimellä Kakiá Skála ja antiikin aikana Skironin kallioina.
Aiheesta muualla

Kuvia tai muita tiedostoja aiheesta Geráneia Wikimedia Commonsissa
Fredrik I (Tanska)

| Fredrik I |
| --- | --- |
 Kuningas Fredrik I. Tuntemattoman taiteilijan maalaama muotokuva 1500-luvulta.
Tanskan ja Norjan kuningas
Valtakausi:  26. maaliskuuta 1523 – 10. huhtikuuta 1533
Kruunajaiset:  7. elokuuta 1524
Edeltäjä:  Kristian II
Seuraaja:  Kristian III

Syntynyt:  7. lokakuuta 1471 Haderslev, Tanska
Kuollut:  10. huhtikuuta 1533 (61 vuotta) Gottorp, lähellä Schleswigiä
Puoliso:  Anna Brandenburgilainen  Sofia Pommerilainen
Lapset:  Kristian III Dorotea  Juhana Elisabet Adolf Anna Dorotea Fredrik
Suku:  Oldenburg
Isä:  Kristian I
Äiti:  Dorotea Brandenburgilainen
Uskonto:  katolinen
Kuningas Fredrik I kultakolikossa toisen vaimonsa Sofian kanssa.
Fredrik I (7. lokakuuta 1471 – 10. huhtikuuta 1533) oli Tanskan ja Norjan kuningas vuodesta 1523 kuolemaansa saakka.
Fredrikin isä oli Tanskan, Norjan ja Ruotsin ensimmäinen Oldenburg-sukuinen kuningas Kristian I, jonka kuoltua 1481 kuninkaaksi tuli Fredrikin isoveli Hannu. Hannun kuoltua valtaan tuli tämän poika Kristian II, joka kuitenkin pakotettiin eroamaan vuonna 1523, jolloin Fredrikistä tuli kuningas. Fredrikille oli tarjottu Tanskan kruunua jo kymmenen vuotta aikaisemmin Hannun kuoleman jälkeen, mutta tällöin hän kieltäytyi tietäen aatelin olleen uskollinen Kristianille. Maanpakoon ajettu Kristian yritti vielä vallankaappausta vuonna 1532, mutta epäonnistui.
Fredrikin valtakaudelle osui talonpoikaiskapinoita ja voimistuva protestanttiliike, mutta hän onnistui välttämään suuremmat yhteenotot, vaikkei häntä minään erityisen suurena valtiomiehenä pidetäkään. Hän omaksui joitakin Lutherin ajatuksia ja salli Tanskan luterilaisille uskonnonvapauden. Luterilaisten suosiminen takasi Fredrikille talonpoikien suosion ja kasvatti kuninkaan valtaa kirkkoon verrattuna.
Avioliitot ja lapset

Vuonna 1502 Fredrik I avioitui 15-vuotiaan pikkuserkkunsa Anna Brandenburgilaisen (1487–1514) kanssa. Pari sai kaksi lasta, joista toisesta tuli Fredrikin kuoleman jälkeen kuningas Kristian III. Anna kuoli vuonna 1514 vain 26-vuotiaana.
Kristian III, Tanskan ja Norjan kuningas (12. elokuuta 1503 – 1. tammikuuta 1559)
Dorothea Tanskalainen (1. elokuuta 1504 – 11. huhtikuuta 1547) avioitui 1. heinäkuuta 1526 Preussin herttua Albrekt Brandenburgilaisen kanssa.
Neljä vuotta myöhemmin Fredrik nai 20-vuotiaan Sofia Pommerilaisen (1498–1568), joka oli Puolan kuningas Kasimir Jagiellon ja Elisabet Itävaltalaisen tyttären Anna (1476–1503) Pommerin herttuattaren ja Pommerin herttua Bogislaw X "Suuren" (1454–1523) tytär. Pari sai kuusi lasta.
Johannes II, Tanskan, Schleswig-Holstein-Haderslevin herttua (28. kesäkuuta 1521 – 2. lokakuuta 1580)
Elisabet Tanskalainen (14. lokakuuta 1524 – 15. lokakuuta 1586), avioitui 1) vuonna 1543 Magnus III:n Mecklenburg-Schwerinin suurherttuan kanssa ja 2) vuonna 1556 Ulrich III:n, Mecklenburg-Güstrow'n herttuan kanssa
Adolf, Holstein-Gottorpin herttua (25. tammikuuta 1526 – 1. lokakuuta 1586)
Anna Tanskalainen (1527 – 4. kesäkuuta 1535), kuoli 8-vuotiaana
Dorothea Tanskalainen (1528 – 11. marraskuuta 1575), avioitui vuonna 1573 Mecklenburg-Gadebuschin herttua Kristoferin kanssa.
Fredrik (13. huhtikuuta 1532 – 27. lokakuuta 1556), Hildesheimin ruhtinaspiispa ja Schleswigin piispa.
Aiheesta muualla

Kuvia tai muita tiedostoja aiheesta Fredrik I (Tanska) Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Kristian II | Tanskan ja Norjan kuningas 1523–1533 | Seuraaja: Kristian III |
Geoffrey Williamson

| Mitalit | Mitalit | Mitalit |  |
| --- | --- | --- | --- |
|  Williamson (takarivissä 1. oikealta) Helsingin olympiajoukkueessa 1952. |  Williamson (takarivissä 1. oikealta) Helsingin olympiajoukkueessa 1952. |  Williamson (takarivissä 1. oikealta) Helsingin olympiajoukkueessa 1952. |  |
Maa:   Australia
Miesten soutu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | kahdeksikko |  |
Geoffrey ”Geoff” Williamson (10. heinäkuuta 1923 Sydney – 17. syyskuuta 2009 Ryde) oli australialainen soutaja ja olympiamitalisti.
Chessell voitti kahdeksikoissa olympiapronssia Helsingissä 1952. Hän kilpaili myös perämiehettömissä nelikoissa Melbournen kesäolympialaisissa 1956. Williamson kuoli 86-vuotiaana 17. syyskuuta 2009.
Ghi

Ruskeaksi karamellisoitua gheetä.
Ghi (int.) eli ghee (engl.) on voista valmistettua karamellisoitua ravintorasvaa, jossa on toffeeta ja pähkinää muistuttava mieto maku.
Ghee valmistetaan kuten voiöljy, mutta sitä kuumennetaan niin kauan, että pohjalle laskeutunut sakka alkaa karamellisoitua. Karamellisointi antaa gheelle sille ominaisen maun.
Gheetä ei tarvitse säilyttää viileässä, ja se kestää kasviöljyjä paremmin kuumentamista.
Gheetä käytetään erityisesti paistorasvana intialaisessa keittiössä. Gheellä on ollut myös uskonnollista merkitystä lehmiä pyhinä eläiminä pitäville hinduille; gheellä paistamisen on uskottu ylläpitävän rituaalista puhtautta.
Aiheesta muualla

Kuvia tai muita tiedostoja aiheesta Ghi Wikimedia Commonsissa